Vrou vas na sy glo kind verwurgŉ Vrou is in hegtenis geneem ná sy glo haar suster se 2 jaar oue dogtertjie verwurg het. Volgens konstabel Consolation Mokoale, ŉ woordvoerder van die polisie in die Vrystaat, is die 19-jarige vrou Woensdag in hegtenis geneem ná die kind se naakte liggaam in ŉ oop veld in Botshabelo gekry is. “Die vrou word van die moord verdink omdat sy op dié dag na die kind moes omsien. ŉ Groep plaaslike inwoners wou die vrou aanval maar is deur die polisie gekeer.” Mokoale het gesê die vrou word van moord aangekla en moet Maandag in die Botshabelo-distrikshof verskyn.